Генадзь Міхайлавіч Манакоў

Генадзь Міхайлавіч Манакоў (; , Яфімаўка, Андрэеўскі раён, Чкалаўская вобласць, РСФСР, СССР — , Звёздны гарадок, Маскоўская вобласць) — лётчык-касманаўт СССР, Герой Савецкага Саюза (1990).

 Біяграфія 
У 1967 годзе скончыў Яфімаўскую сярэднюю школу. У 1967—1969 гадах вучыўся ў Куйбышаўскім авіяцыйным інстытуце, праходзіў авіяцыйную падрыхтоўку ў школе ДТСААФ у Куйбышаве.
У 1969—1973 гадах вучыўся ў Армавірскім вышэйшым Чырванасцяжным ваенным авіяцыйным вучылішчы лётчыкаў супрацьпаветранай абароны (АВВАКУЛ), скончыў яго з адзнакай і залатым медалём па спецыяльнасці «камандная знішчальная авіяцыя» з прысваеннем кваліфікацыі лётчыка-інжынера. У 1985 годзе скончыў вячэрняе аддзяленне факультэта самалётабудавання Ахтубінскага філіяла Маскоўскага авіяцыйнага інстытута імя Серго Арджанікідзэ «Узлёт».

З 1969 года ў Савецкай арміі. Асвоіў пілатаванне самалётаў Л-29, УТІ МіГ-15, МіГ-17.
З 13 лістапада 1973 года — служба ў баявых часцях: лётчык 636-га знішчальнага авіяцыйнага палка (ІАП) 9-й дывізіі СПА, Краматорск Данецкай вобласці, Кіеўская акруга СПА; з 25 лістапада 1974 года — лётчык 894-га ІАП 19-й дывізіі СПА; з 17 сакавіка 1975 — старшы лётчык 636-га ІАП 9-й дывізіі 8-й асобнай арміі СПА, Краматорск, асвоіў пілатаванне самалёта Су-15ТМ; з 5 лістапада 1975 года — старшы лётчык 865-га ІАП Далёкаўсходняй акругі СПА, Елізава Камчацкай вобласці; з 14 чэрвеня 1976 года — намеснік камандзіра авіяцыйнай эскадрыллі па палітчастцы таго ж палка.
З 21 снежня 1979 года накіраваны на падрыхтоўку ў 267-ы Цэнтр выпрабавання авіяцыйнай тэхнікі і падрыхтоўкі лётчыкаў-выпрабавальнікаў. У далейшым — лётна-выпрабавальніцкая і касмічная служба. 4 ліпеня 2000 года загадам Міністра абароны РФ звольнены ў запас.

Катэгорыя:Ваенныя лётчыкі 1 класа
Катэгорыя:Выпускнікі Краснадарскага вышэйшага ваеннага авіяцыйнага вучылішча лётчыкаў
Катэгорыя:Выпускнікі Маскоўскага авіяцыйнага інстытута